CELEX: 62014FN0116
Language: sk
Date: 2014-10-23 00:00:00
Title: Vec F-116/14: Žaloba podaná 23. októbra 2014 – ZZ/Komisia

26.1.2015   
            
            
               SK
            
            
               Úradný vestník Európskej únie
            
            
               C 26/47
            
         Žaloba podaná 23. októbra 2014 – ZZ/Komisia
   (Vec F-116/14)
   (2015/C 026/63)
   Jazyk konania: francúzština
   
      Účastníci konania
   
   
      Žalobca: ZZ (v zastúpení: L. Y. Levi, advokát)
   
      Žalovaná: Európska komisia
   
      Predmet a opis sporu
   
   Zrušenie rozhodnutia výkonného riaditeľa Európskeho orgánu pre poisťovníctvo a dôchodkové poistenie (EIOPA), ktorý zrušil predchádzajúce rozhodnutie, ktorým bol žalobca vymenovaný za dočasného zamestnanca v platovej triede AD 8 a návrh na náhradu majetkovej a nemajetkovej ujmy, ktorú žalobca údajne utrpel
   
      Návrhy žalobcu
   
   
               —
            
            
               zrušiť rozhodnutie výkonného riaditeľa EIOPA z 24. februára 2014, ktorým bolo zrušené predchádzajúce rozhodnutie zo 7. novembra 2013, ktorým bol žalobca od 16. septembra 2013 predbežne vymenovaný za dočasného zamestnanca v platovej triede AD 8 v nadväznosti na výberové konanie začaté oznámením o voľnom pracovnom meste 1327TAAD08,
            
         
               —
            
            
               zrušiť rozhodnutie z 24. júla 2014, ktorým sa zamieta sťažnosť podaná žalobcom 25. marca 2014,
            
         
               —
            
            
               uložiť žalovanej povinnosť nahradiť majetkovú ujmu pozostávajúcu z rozdielu medzi mzdou vyplatenou žalobcovi v platovej triede AD 6 od 16. septembra 2013 a mzdou, ktorá sa viaže na platovú triedu AD 8, spolu s úrokmi z omeškania vypočítanými na základe sadzby Európskej centrálnej banky zvýšenej o 2 percentuálne body,
            
         
               —
            
            
               subsidiárne uložiť žalovanej povinnosť nahradiť majetkovú ujmu pozostávajúcu z rozdielu medzi mzdou v platovej triede AD 6 a mzdou v platovej triede AD 8 od 16. septembra 2013 a 24. februára 2014, spolu s úrokmi z omeškania vypočítanými na základe sadzby Európskej centrálnej banky zvýšenej o 2 percentuálne body,
            
         
               —
            
            
               uložiť žalovanej povinnosť nahradiť nemajetkovú ujmu stanovenú ex aequo et bono na 20  000 eur,
            
         
               —
            
            
               uložiť Európskej komisii povinnosť nahradiť všetky trovy konania.